Lav et referat af nedenstående tekst:

Tekst:
Trafikken glider igen på hovedvej A13 ved Aars, efter vejen var spærret i sydgående retning det meste af søndagen. Vejen var spærret af frygt for, at vejen kunne styrte sammen efter et jordskred ovenpå søndagens massive regnvejr i området. Her faldt der 80 millimeter regn søndag aften, og det betød, at jorden under kørebanen var skredet i grøften. Allerede natten til mandag fik Vejdirektoratet styr på jordskreddet og genetableret vejen ved at køre tonsvis af sand og grus på stedet og reparere fundamentet under vejbanen. - Trafikken kører, som den skal: Morgentrafikken kørte, som den skulle, og eftermiddagstrafikken kører. Det er, som det skal være det hele. Vi var herude i god tid og gjorde noget, så det kører igen, fortæller Niels Hammer Sørensen, der er ingeniør hos Vejdirektoratets afdeling i Aalborg. VIDEO: Vejdirektoratet: Morgentrafikken kører, som den skal Farligt for bilisterne De enorme regnmængder var for meget for landevejen, der fik ødelagt sit fundament. - Der regnede så meget i Store Binderup i går, at mulden skyllede af skråningerne, og det havnede nede i grøften. Så tæt på vejen var der et problem, som var farlig for bilerne. Autoværnet hang ud i luften, så der var nogen, der kontaktede os. Og derfor gjorde vi noget ved det, fortæller Niels Hammer Sørensen. Klokken 04.40 mandag morgen var vejen atter farbar og sikker for de mange bilister, der hver dag benytter sig af landevejen. VIDEO: Vejdirektoratet: Derfor gik det så galt Kabelskab skal graves frem Hovedvej A13 var ramt ved landsbyen Store Binderup, Viborgvej mellem Gl. Viborgvej og Gl. Viborgvej i den vestlige del af Rebild Kommune. Selv om vejen er genåbnet, mangler Vejdirektoratet en enkelt ting, før arbejdet er gjort færdigt. -	Umiddelbart er trafikken genåbnet og kører, som den skal. Vi har måske en lille udfordring med  et kabelskab, der er dækket her i bunden af grøften, som vi skal have gravet frem og have til at fungere igen, så alt fungerer i skønneste orden, siger ingeniør Niels Hammer Sørensen. VIDEO: Vejdirektoratet: Kabelskab blev dækket af jord Alternativ rute Søndag måtte trafikanter i området må se sig om efter alternative ruter, da Vejdirektoratet umiddelbart efter jordskreddet meldte ud, at vejbanen ville forblive lukket et godt stykke tid. Der blev etableret omkørsel via Gammel Viborgvej igennem Store Binderup. Det var en borger, der alarmerede Vejdirektoratet og fortalte om de kritiske forhold på vejbanen.

Referat:
Morgentrafikken på den ramte landevej ved Aars kunne forløbe som normalt, efter Vejdirektoratet natten igennem havde arbejdet på at genetablere vejen.